מקורות למסכת פסחים – דף 38

(1) גמרא ז: - ח. "לאור הנר וכו' ... מיקטף איקטופי", רש"י, תוס', ר' דוד ד"ה מנא הני מילי

רא"ש סי' יא "... בבית שיש בו אורה", מאירי ד"ה אין בודקין לאור החמה

בעל המאור, השגת הראב"ד, מלחמת ה', מגיד משנה חמץ ומצה ב:ד

בענין בדיקה לפני זמנו:

מהר"ם חלאווה ד. ד"ה אמר רב נחמן, מרדכי סי' תקלה "אמרינן בירושלמי ...", [ירושלמי כאן "ר' ירמיה בעי ... בין ביעור לביעור"], [שו"ת תרומת הדשן סי' קלג]

שו"ע או"ח תלג:יא, שערי תשובה שם, משנ"ב ס"ק מה, שעה"צ ס"ק נו, חכמת שלמה שם, [מג"א כ, חק יעקב כג, אשל אברהם בוטשאטש ריש סי' תלג]

[בענין בדיקת כיסים – משנה ברורה תלג:מז, חק יעקב תלג:כז, אשל אברהם בוטשאטש ריש סי' תלד, הגדת מועדים וזמנים הלכות בדיקת חמץ אות ה ובהערה שם]

(2) גמרא ח. "כל מקום שאין מכניסין כו' ... ובי תמרי צריך בדיקה", רש"י, תוס'

בענין מטה החולקת בתוך הבית:

ר"ח, מהר"ם חלאווה ד"ה רבן שמעון ב"ג אומר, [וע"ע ר' דוד ותוס' הרא"ש, ואכמ"ל]

ספר כלבו סימן מח "וכתב הראב"ד ז"ל שבמקום שרגלו של תינוק מצויה ... בסבה אחרת ונשאר שם"

[פסק הלכה – כסף משנה חמץ ומצה ב:ו ד"ה כתב הר"מ ורבינו, טור או"ח סימן תלג "מטה החולקת ... אינו בודק אלא צד החיצון", ביאור הגר"א או"ח תלג:ג ד"ה בודק]

למה אינו חייב לבדוק במקום שאין מכניסים בו חמץ?

מהר"ם חלאווה מאירי ורבינו יהונתן מלוניל ד"ה חורי הבית העליונים

משנה ט. וגמ' שם "... ובעי בדיקה", רש"י תוס' ומהר"ם חלאווה שם ד"ה אין חוששין, מאירי שם "אין חוששין שמא גררה חולדה חמץ ממקום שאינו בדוק ... במקומות שהפת מצויה שם", רמב"ם חמץ ומצה ב:ז

רבינו דוד כאן ד"ה וזה בודק עד מקום שידו מגעת

שולחן ערוך אורח חיים סימן תלג סעיף יא

המכבד חדרו בי"ג בניסן ומכוין לבדוק החמץ ולבערו ונזהר שלא להכניס שם עוד חמץ, אף על פי כן צריך לבדוק בליל י"ד. הגה: וכל אדם צריך לכבד חדריו קודם הבדיקה. (מרדכי ריש פסחים) והכיסים או בתי יד של בגדים שנותנים בהם לפעמים חמץ, צריכין בדיקה (מהרי"ו).

שערי תשובה על שולחן ערוך אורח חיים סימן תלג סעיף יא

[א\*] וכל אדם צריך לכבד כו'. ולכן מקילין המוני עם לבדוק דרך העברה בלי חיפוש היטב בחורין וסדקין לפי שתחילה מכבדין רוחצין ומנקרין הכל היטב ואפילו רוחצין ומנקרין ע"י עכו"ם מסתברא דנאמנים דאנקיותא קפדי ולא מרעי נפשייהו כ"כ בשו"ת שבסוף חידושי מהרי"ש לפסחים:

משנה ברורה על שולחן ערוך אורח חיים סימן תלג סעיף יא

(מה) אעפ"כ צריך לבדוק וכו' - שהכיבוד אינו בדיקה גמורה שמא נשתייר חמץ באיזה גומא ואפילו אם בדק לאור הנר בחורין ובסדקין ג"כ צריך לחזור ולבדוק בלילה ככל ישראל [נו] שלא לחלק בין בדיקה לבדיקה [כ"ז מתבאר מתוך דברי תה"ד בשם מרדכי] ולפי מה שכתבנו לעיל בס"א בלא"ה אין לסמוך אבדיקת היום אפילו היה לאור הנר שהנר אין מאיר ביום כ"כ כמו בלילה:

(מז) שנותנים בהם לפעמים חמץ - ואפילו הוא אומר ברי לי שלא ניתן בהם חמץ דמילתא דלא רמיא עליה הוא ולאו אדעתיה ולכן צריך בדיקה והעולם נוהגין רק לנער הכיסים בשעת הביעור ונכון לבדוק אותם בשעת הבדיקה ומ"מ צריך לחזור ולנערם בשעת הביעור שמא חזר והכניס בהם מחמץ שאכל אחר הבדיקה [אחרונים]:

שער הציון סימן תלג ס"ק נו

(נו) ולטעם זה אם שייר חדר אחד לבדוק אותו כדין בלילה שפיר דמי, כן כתב בתרומת הדשן, [וגם דין זה אינו ברור כל כך, דיש לומר שלא תחלוק קאי אכל בית ובית], אבל לפי מה שסיים המגן אברהם, ואפילו בדק ביום וכו', [והוא מה שהעתקנו במשנה ברורה ולפי מה שכתבנו וכו'], לא מהני מה שיבדוק בלילה רק חדר אחד:

חכמת שלמה אורח חיים סימן תלג סעיף יא

המכבד חדרו וכו'. נ"ב, נראה לי דדוקא בי"ג ניסן או בי"ב ניסן. אבל אם כבדו ג' ימים קודם, אז בשלשה ימים הוי חזקה, ונעשה כמקום שאין מכניסין בו חמץ ואין צריך בדיקה, ולמה יגרע ממקום שאין מכניסין בו חמץ אם כבר הוחזק בכך ג' ימים. כן נראה לפענ"ד ברור ונכון, ודוק היטב:

מגן אברהם על שולחן ערוך אורח חיים סימן תלג סעיף יא

כ) המכבד חדרו. ויש נוהגין לבדוק אח"כ רק מקצת חדרים ולא יאות עבדי ואף על גב דבמרדכי מסיק הטעם דלא מהני בדיקה ביום שלא לחלק בין בדיקה לבדיקה וא"כ איכא למימר דהיכא דעביד בדיקה כל שהוא באור י"ד סגי אחר הכיבוד מ"מ הרי כ' עוד טעם אחר משום שמא ישתכח בגומא וא"כ במה יצאו החדרים מחובת הבדיק' לכן צריך לבדוק בדיק' גמורה בכל החדרים עכ"ל ת"ה, ואפי' בדק ביום בחורין ובסדקין צריך לחזור ולבדוק בליל' כמ"ש רסי' זה מיהו אם בדק אכסדרה לאור החמה יצא וכ"מ בב"י סי' תל"ז בשם התוס', ומ"מ צריך לבדוק עכ"פ חדר א' בלילה שלא לחלק בין בדיקה לבדיקה:

חק יעקב על שולחן ערוך אורח חיים סימן תלג סעיף יא

[כג] ביום שלשה עשר. ודוקא ביום. אבל אם בדק ליל י"ג אין צריך לחזור ולבדוק, כמו שכתבתי לעיל ס"ק א', וכן כתב העולת שבת [ס"ק ח]. דלא כשאר אחרונים, וע"ש:

[כז] צריכין בדיקה. לכאורה משמע דבזמן בדיקה קאמר, דהיינו ליל ארבעה עשר. אבל באמת העולם אין נזהרין בזה ומנערים הכיסים בשעת הביעור. ואפשר מטעם שאוכלין עוד חמץ ואולי נדבק בידיו דבר מה וחוזר ונותן לתוך כיסו. גם בלבוש [סעיף יא] משמע דאין צריך בדיקה בשעת הבדיקה, והרוצה להחמיר עכ"פ צריך לחזור ולנער כיסו בשעת הביעור:

אשל אברהם (בוטשאטש) סימן תלג

לאור הנר. לגבי בדיקת חמץ גם דצריך להיות לאור הנר ובאור י"ד, מכל מקום ידיעה בלא ראיה כראיה רק שיקיים בדיקה כתקנת חז"ל בשום מקום משהו, ומה שכתוב בשו"ע [סעיף יא] שכיבוד חדרים אינו מועיל, הוא במה שאין עי"ז ידיעה ברורה שלא נותר משהו בשום סדק:

אשל אברהם (בוטשאטש) סימן תלד

להצניע. במה שאמרו חז"ל [פסחים ט, ב] מה שמשייר יניח בצינעה כו' ושיצטרך בדיקה. כעת איני זוכר אם יש הכרע אם הכוונה רק דרך עצה טובה קא משמע לן, או שהוא דרך חיוב כיון שהבדיקה מצותה דוקא בלילה, ושמא יצטרך בדיקה ביום, והוא נגד תקנת חז"ל לבדוק בלילה. ומבדיקת בתי ידים שאין צריך להיות בלילה אין ראיה, כי אולי כיון שנקל להפכם וידוע שלא נשאר בהם כלום, הוה ליה כאכסדרה שנבדקת לאור החמה. וגם להפוסקים ז"ל דסבירא להו שגם אכסדרה מצות בדיקתה לכתחילה רק בלילה, אולי בתי ידים י"ל דקילי והוי להו כאמצעה של חצר שאינו בסגנון בדיקה בנר כלל, כיון שאין שייך להכניס שם נר. ועל ידי היפוך היה ביעור משם ודאי. ואין הכרע שיניחנו בצינעה אינו דרך חיוב, מצד שיש ספק ספיקא, אולי לא יוחסר לחמו ואולי יזכור ויבדוק ואולי יאכל הגורר, כיון שיש סברת הרב המגיד ז"ל [חמץ ומצה ב, י] שספק ספיקא אינו מועיל בבדיקה וצלע"ע:

הגדה של פסח עם ביאור מועדים וזמנים עמוד ו

ה יש פוסקים המחמירין לבדוק גם כיסי הבגדים לאור הנר בליל י"ד אבל אין נוהגין כן

ה) בש"ע ס"ס תל"ג מבואר שמחוייבין לבדוק כיסי הבגדים וא"כ לכאורה בעינן שיבדוק בליל י"ד כדין אבל בחק יעקב שם מביא שאין כן מנהג העולם ומפרש כיון שאוכלים בלאו הכי חמץ עד מחר אין תועלת בבדיקה שידבק בהו עוד פעם חמץ ע"ש וא"כ לכאורה בבגדים שלא ילבש עוד מחוייבין לבדוק בליל י"ד דוקא לאור הנר אמנם נלע"ד להעיר מדברי המחבר סימן תל"ו (ס"ק ג) שפוסק דאם ישראל יוצא תוך שלשים לפסח מבית ששכר מעכו"ם ונכנס לבית אחר אינו צריך לבדוק לפני שיצא שמקיים מצות בדיקה בביתו החדש אבל אם נכנס לספינה ולא יהיה לו בית לבדוק אז בודק בית העכו"ם לפני שעוזבה כדי לקיים מצות בדיקה ע"ש היטב וקשה הא אפילו נכנס לספינה יכול לקיים מצות בדיקה בכיסי בגדיו וא"כ למה צריך לבדוק לפני יציאתו לקיים המצוה וע"כ משמע שהחיוב לבדוק כיסי בגדיו אינה אלא שלא יכשל באיסור אבל אינה בכלל מצות בדיקה לאור הנר שיסודה לבדוק הבית דכתיב תשביתו שאור מבתיכם וכן מצאתי שפירש כן החק יעקב שם וא"ש הא דאין נוהגין לבדוק הכיסים בליל י"ד דוקא (ובמק"א הקשיתי קושיא עצומה על רש"י בפסחים כז: דמוקי עיקר פלוגתת רבי יודא ורבנן ביוצא לדרך שלשים יום קודם הפסח ע"ש וקשה לי הא מסתברא שמצות תשביתו לפני זמנו אין הכוונה שבכל לחם שאוכל שלשים יום לפני החג מקיים מצוה רק קיום המצוה היא בכזית אחרונה דוקא שבזה החמץ מושבת מרשותו וא"כ היאך מוקים רש"י הפלוגתא ביוצא לדרך שלשים יום קודם החג והא אין זה כזית אחרונה שאוכל עוד חמץ בדרך ומה שאוכל היא ע"כ ברשותו לרוב הפוסקים ודוחק לאוקמי שלא יאכל עוד חמץ בדרך וצ"ע ואכמ"ל) אבל מצאתי בביאור הגר"א שם (תל"ג) שמציין למקור החיוב לבדוק הכיסים הא דאיתא במשנה כל מקום שמכניסין בו המץ צריך בדיקה וכן מהא דאיתא (ח.) מקום שמסתפקין צריך בדיקה ומשמע דעיקר חיובה בגדר בדיקת חמץ בעלמא וא"כ לכאורה צריכים לבדוק בליל י"ד לאור הנר כמצותה.

ספר כלבו סימן מח

וכתב הראב"ד ז"ל שבמקום שרגלו של תינוק מצויה וידו מגעת שם צריך בדיקה אפילו בחורי הבית התחתונים, וצריך ללמד לבני הבית לכבד תחת המטות והתיבות כי פעמים שהחמץ נגרר שם בפי התרנגולין או בסבה אחרת ונשאר שם

טור אורח חיים הלכות פסח סימן תלג

מטה החולקת כל הבית מכותל לכותל קאמר רשב"ג אם יש תחתיה עצים ואבנים א"צ לבדוק אלא צדה החיצון שכלפי החוץ ואם אין תחתיה עצים ואבנים אם היא גבוהה בודק אף צדה הפנימי שיכול לעבור תחתיה ואם היא נמוכה א"צ לבדוק צדה הפנימי שאינו יכול לעבור תחתיה וא"א הרא"ש ז"ל לא הביא זה בפסקיו ולא רב אלפס ואפשר משום שהן דברי יחיד דלרבנן לעולם אינו בודק אלא צד החיצון:

ביאור הגר"א אורח חיים סימן תלג סעיף ג

בודק. מתני' וגמרא שם ח' א' בי מילחי כו' והשמיט דין המטה החולקת משום דאין הלכה כרשב"ג אף להפוסקים כרשב"ג אלא במתני' דוקא ולפ"ז בכ"ע א"צ לבדוק רק צד החיצון טור. אבל להיפך משמע מדהשמיטו הרי"ף ורא"ש וש"ע משמע דלרבנן לעולם צריך לבדוק. אבל הטור פסק כרשב"ג וכפי' תוס' דלענין צד הפנימי וכפי' הראשון דמידליא צריך בדיקה כו'. וכפי' ר"ח וגירסתו. ולפי' ע"כ צ"ל כפי' הראשון הנ"ל דמידליא כו':

רבינו יהונתן מלוניל על הרי"ף מסכת פסחים (לפי דפי הש"ס) גמרא דף ח עמוד א

[חורי הבית] העליונים, שאין יד [אדם] שולטת בו אלא בצער, וכמו כן התחתונים, תחתונים יותר מדאי דלא ניחא תשמישתן, ולעכברים נמי לא חיישינן שמא הכניסו שם חמץ ונשאר להם, דכיון דלא ניחא תשמישתיהו ואינו יודע בבירור שיש שם חמץ לא חיישינן שמא יביא סולם להורידו, וכן בגג היציע שהוא משופע ואין אדם יכול להשתמש בו ואינו עשוי אלא להקצות שם כלים שאין תשמישן תדיר, ויש מהן שהוא עשוי להגן מעפר וצרורות שלא יפלו על המטות ולא לדבר אחר.